Užívanie magnezium B6 100mg počas prvého trimestra
Je v poriadku ak som užívala magnezium B6 100mg v prvých týždňoch tehotenstva? Momentálne som 4tt4d 
Užívam aj Vít C 500mg 
A D 1000
Plus femibion 1 
Môžem ich užívať naďalej?Som trošku nachladnutá
Dobrý deň, ďakujeme za Vašu otázku.
Denná dávka horčíku u tehotnej ženy predstavuje 350-400mg Horčíka. Odporúča sa užívať
Magnerot
alebo
Magnesii Lactici
a musí sa najneskôr vysadiť do 36 tt aby nebránilo kontrakčnej činnosti. Užívanie Horčíka a jeho dávku v tehotenstve však odporúčam konzultovať s Vašim gynekológom, vzhľadom na to, že sa užíva aj ako prevencia pri hroziacom potrate, či predčasnom pôrode.
Vitamín C je nevyhnutný pre normálny vývoj placenty, prispieva k správnej syntéze kolagénu a zlepšuje vstrebávanie železa.  Súčasne je dôležitý antioxidant a prispieva k normálnej funkcii imunitného systému. Posledné výskumy ukázali, že je dôležitý aj pri vývoji mozgu, konkrétne pamäťového centra. V prípade preventívneho užívania postačí dávka 100 mg vitamínu C denne, v prípade zvýšených nárokov, napríklad pri prechladnutí, krátkodobo 250 až 500 mg vitamínu C denne.  Nezabúdajte aj na to, že vitamín C je súčasťou každodennej pestrej stravy.
V prípade, že je žena v tehotenstve málo vystavená slnečnému žiareniu a nekonzumuje potraviny obsahujúce  D vitamín, môže tento vitamín dopĺňať pomocou výživových doplnkov. Dennú dávku a vhodnosť doplnkov výživy odporúčam individuálne prekonzultovať so svojím lekárom. Bežná dávka u tehotných žien predstavuje minimálne 600 IU, optimálne okolo 1 500 IU vitamínu D denne.
Uvádzate, že užívate femibion, ktorý vyššie spomenuté vitamíny, okrem horčíka už obsahuje. Odporúčam ostať len pri femibione a zaradiť do jedálnička pestrú a vyváženú stravu. V prípade zníženej imunity ,častých ochorení a pod. odporúčam ďalšie výživové doplnky konzultovať s Vašim gynekológom.
Želám príjemný deň. S pozdravom PharmDr. Dominika Titková